HP Inc.
HP Inc. (anksčiau „Hewlett-Packard Company“, kuri buvo žinoma HP akronimu) – Jungtinių Amerikos Valstijų informacinių technologijų bendrovė, įsikūrusi Palo Alte, Kalifornijoje. Įmonę 1939 m. įkūrė Bilas Havletas (Bill Hewlett) ir Deivas Pakardas (Dave Packard). Pagrindinė įmonės veikla išliko monitorių, asmeninių kompiuterių, nešiojamų kompiuterių, spausdintuvų gamyba. „Hewlett Packard Enterprise“ (HPE) įmonei perleista serverių (Proliant) bei tinklinės įrangos (ProCurve) gamyba bei jiems skirtos programinės įrangos kūrimas. Pastaroji įmonė taip pat teikia IT konsultavimo paslaugas. XX a. pab.–XXI a. pr. „HP“ buvo viena didžiausių kompiuterių gamintojų pasaulyje.